Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7584. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea ddeċieda li l-persuni u l-entità li jidhru fl-Annessi msemmijin hawn fuq għandhom jiġu inklużi fil-lista tal-persuni u entitajiet soġġetti għall-miżuri restrittivi previsti fid-Deċiżjoni tal-Kunsill 2013/183/PESK dwar miżuri restrittivi kontra r-Repubblika Demokratika tal-Poplu tal-Korea. Ir-raġunijiet li jiġġustifikaw l-inklużjoni fuq din il-lista tal-persuni u l-entità kkonċernati huma indikati fl-entrati rilevanti fl-anness inkwistjoni. Il-persuni u l-entità kkonċernati jistgħu jippreżentaw talba lill-Kunsill, flimkien ma' dokumentazzjoni ġustifikattiva, sabiex id-deċiżjoni li jkunu inklużi fil-listi msemmija hawn fuq terġa' tiġi kkunsidrata, fl-indirizz li ġej: Qed ukoll tinġibed l-attenzjoni tal-persuni u l-entità kkonċernati għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, konformement mal-kondizzjonijiet stabbiliti fl-Artikolu 275, it-tieni paragrafu, u l-Artikolu 263, ir-raba' u s-sitt paragrafu, tat-Trattat dwar il-Funzjonament tal-Unjoni Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 6/2015 "L-integrità u l-implimentazzjoni tal-EU ETS" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Verżjoni stampata tar-rapport tista' tinkiseb mingħajr ħlas fuq talba lill-Qorti tal-Awdituri: jew billi timla formola ta' ordni elettronika fuq l-EU-Bookshop. Klassi 1.6. Frott, ħaxix u ċereali, friski jew ipproċessati L-"Echalote d'Anjou" hija monokotiledon li tagħmel parti mill-familja Liliaceae, tal-ġeneru Allium, tal-ispeċi cepa u esklussivament tal-grupp aggregatum. Din hija shallot (basla li tikber f'għanqud) "tradizzjonali" (li tiżviluppa minn propagazzjoni veġitattiva) ħamranija, tal-varjetà tawwalija tat-tip Jersey, li tinbiegħ friska. L-"Echalote d'Anjou" hija prodotta minn varjetajiet irreġistrati fuq il-lista tal-varjetajiet rikonoxxuti mill-grupp u miżmuma minnu stess. Ir-reġistrazzjoni ta' varjetà ġdida skont il-proċedura tippermetti li fl-istess ħin jiġu vvalutati l-kriterji tekniċi (b'mod partikolari: ir-rendiment, il-porzjon ta' diviżjoni, l-adattament għall-preservazzjoni, il-metodu tal-kultivazzjoni, il-kapaċità tal-adattament mal-ambjent, ir-reżistenza patoġenika, il-ħtiġijiet nutrittivi, il-porzjon ta' skart, id-dispożizzjoni għall-mekkanizzazzjoni, il-ġbir, it-tqassim), iżda wkoll il-karatteristiċi ewlenin tal-"Echalote d'Anjou" (il-kalibrazzjoni, il-forma, l-aspett, it-tul, il-kulur tal-qxur, il-kontenut ta' materja xotta). Il-lista tal-varjetajiet awtorizzati tiġi ċċirkolata mal-produtturi wara kull modifika, kif ukoll tintbagħat lill-korp ta' kontoll u lill-awtoritajiet kompetenti ta' kontroll. il-basal (bulbs) irid ikun: sod u konsistenti, b'zokk mimli jew b'saħħtu, prattikament nieqes minn xniexel. Madankollu jistgħu jippreżentaw id-difetti żgħar li ġejjin, sakemm dawn ma jxeklux l-aspett ġenerali tal-prodott, il-kwalita tiegħu, il-preservazzjoni u l-preżentazzjoni: xi difett żgħir fil-forma, xi xquq superfiċjali fil-qoxra ta' barra sakemm il-ġewwieni jibqa' protett. il-forma: l-"Echalote d'Anjou" għandha forma regolari u kemmxejn tawwalija u delikata b'daqs bejn 20 u 55 mm (inklużi) u medja ta' għoli/dijametru (*) ta' aktar minn 1,2. (*) dijametru medju = (dijametru tal-aktar parti wiesgħa + dijametru tal-aktar parti dejqa)/2. il-qxur huwa fin u jleqq, ta' lewn safrani fl-aħmar ċar jew isfar ċar, jagħti iktar lejn lewn ir-ramm skont kemm ikun matur u mnixxef kif ukoll skont it-tul tal-preservazzjoni qabel ma jitqassam. Kontenut għoli ta' materja xotta ta' 16 % jew aktar. L-"Echalote d'Anjou" tippreżenta dawn il-karatteristiċi organolettiċi: soda meta tmissha, bil-qalba tarija u tagħti fir-roża. Tiżviluppa intensità aromatika oriġinali b'tendenzi ftit pikkanti kemm fil-livell tax-xamm kif ukoll fit-togħma. L-"Echalote d'Anjou" tippreżenta ruħha f'żewġ forom: ix-shallot bikrija jew nofsha niexfa, li titqassam fil-bidu tal-istaġun, ix-shallot għall-preservazzjoni jew niexfa, li titqassam matul il-kumplament tas-sena u hija kkaratterizzata mill-aspett niexef ħafna taz-zokk. It-tħawwil tal-basal, il-ġbir u t-tnixxif fl-għalqa jsiru fiż-żona ġeografika. L-attivitajiet tal-ewwel ħżin, il-preparazzjoni, is-selezzjoni, il-kalibrazzjoni finali u l-klassifikazzjoni tal-"Echalote d'Anjou" isiru fiż-żona ġeografika. Dawn l-attivitajiet iwasslu għall-verifika tal-kwalitajiet fiżiċi, kimiċi, tal-preżentazzjoni u tal-presevazzjoni jiġifieri l-karatteristiċi speċifiċi. L-għarfien tal-ħaddiema dwar dawn l-attivitajiet isegwi proċess stabbilit, jalterna xogħol ta' preparazzjoni manwali, ta' selezzjoni u ta' kalibrazzjoni finali qabel il-klassifikazzjoni. Jiffavorixxi preparazzjoni tajba tax-shallots għall-aħjar metodu ta' tnixxif tal-prodotti fir-rigward tal-lottijiet destinati għall-kummerċjalizzazzjoni jew għall-esportazzjoni, u dan kollu jseħħ matul is-sena. Dan l-għarfien tal-ħiliet huwa garanzija oħra tal-kwalità u taż-żamma tal-karatteristiċi tal-"Echalote d'Anjou" li fil-fatt huma garantiti sakemm dawn l-attivitajiet iseħħu fiż-żona ġeografika tal-produzzjoni. L-"Echalote d'Anjou" tinbiegħ matul is-sena kollha fi xbieki, ta' bejn 250 g u 20 kg, fejn il-prodott jibqa' viżibbli mix-xibka, jew f'pakketti bi protezzjoni ta' bejn 5 kg u 15 kg. L-imballaġġ, kemm tal-pakketti kif ukoll tal-unitajiet ta' bejgħ għall-konsumaturi jiġi identifikat minn din l-informazzjoni: il-kategorija kummerċjali, l-entità taċ-ċertifikazzjoni, id-data tal-ippakkjar; flimkien ma' din il-kitba: "Għandu jiġi kkunsmat fi żmien xahar" (għal shallots bikri), "Għandu jiġi kkunsmat fi żmien xahrejn" (għal shallots ippreservat). Dawn il-muniċipalitajiet li jgħamlu parti mid-dipartiment ta' Maine-et-Loire (49) jagħmlu parti miż-żona ġeografika: Id-distrett ta' Allonnes, bl-eċċezzjoni tal-muniċipalità ta' Breille-les-Pins, id-distrett ta' Angers-Trélazé, bl-eċċezzjoni tal-muniċipalitajiet ta' Angers u Trélazé, id-distretti sħaħ ta' Beaufort-en-Vallée, Gennes, Saumur nord u Saumur sud. Iż-żona ġeografika tal-"Echalote d'Anjou" tinsab fuq iċ-ċirku ta' barra tal-Baċċin Pariġin, jaqsam mil-Lvant għall-Punent mill-wied tal-Loire, fejn jippredominaw ix-xita u l-formazzjonijiet sedimentari ta' tafal kalkarju. Il-ħamrija hija relattivament ħafifa u fina; u fil-fond tinstab riserva importanti ta' ilma. Il-klima ta' Anjou hija oċeanika u l-espressjoni "douceur angevine" fil-fatt spiss tintuża biex tiddefinixxi dan kollu. Hija kkaratterizzata minn temperaturi moderati, b'amplitudni termika baxxa matul is-sena (madwar 15 °C), b'xita regolari u moderata (madwar 650 mm) u riħ ħafif. Fl-1842, f'rapport ta' kummissjoni bl-isem "Statistique horticole du Maine-et-Loire", ġiet indikata l-preżenza tax-shallots f'dan id-dipartiment. Fl-1962, il-produtturi tar-reġjun ta' Mazé organizzaw ruħhom u żviluppaw il-produzzjoni tax-shallots tat-tip Jersey b'mod progressiv. Bejn is-snin 1975 u 1980, it-tkabbir tax-shallot twila ħa spinta. Dan wassal għal tipoloġija speċifika ta' azjendi agrikoli produtturi tax-shallots ta' Anjou: karatterizzati minn art moderament kbira li tiffavorixxi t-tkabbir ta' bejn wieħed u ieħor tliet sa erba' ettari ta' shallots, flimkien ma' tkabbir ieħor speċjalizzat. It-tekniki li jintużaw illum huma bbażati fuq użanzi kulturali tradizzjonali b'enfasi fuq ix-xogħol bl-idejn, fosthom: is-selezzjoni tal-varjetajiet użati u r-riproduzzjoni tal-pjanti (immersjoni termoterapewtika), in-newba tal-għelejjel, it-tqallib tal-ħamrija, it-tħawwil u l-ġbir bl-idejn, it-tnixxif fl-għalqa jew il-ħżin, il-preparazzjoni tal-lottijiet tax-shallots (faxx), is-selezzjoni (permezz ta' verifika viżiva) u l-kalibrazzjoni qabel il-klassifikazzjoni, iwasslu għall-kummerċjalizzazzjoni ta' prodott ta' kwalità kważi matul is-sena kollha sal-ġbir tas-sena ta' wara. L-"Echalote d'Anjou" hija kkaratterizzata b'mod partikolari minħabba dawn l-aspetti: forma aktar tawwalija u aktar delikata minn dik mezzana, toffri aspett kemmxejn seduċenti għall-klijenti u l-konsumaturi; b'lewn isfar fl-aħmar u ċara, anke isfar pallidu meta tkun sħiħa, il-profil kimiku: kontenut għoli ta' materja xotta ta' mill-anqas 16 %, il-profil organolettiku: soda meta tmissha, il-qalba tagħti fir-roża u tarija, għandha intensità aromatika oriġinali b'tendenzi ftit pikkanti kemm f'livell tax-xamm kif ukoll fit-togħma, li jagħmluha popolari fil-kċina u differenti minn shallots ikkultivati f'reġjuni oħra, adattatament għall-ippreservar: billi tinġabar meta tkun immaturat sewwa, l-"Echalote d'Anjou" tista' tiġi ppreservata għal ħafna xhur f'kundizzjonijiet adattati u tibqa' żżomm il-konsistenza tal-basla soda u ma titlifx piż, il-kompożizzjoni regolari: billi ġejja minn riproduzzjoni veġetattiva, il-basal kollu li jinġabar huwa integralment identiku fil-livell ġenetiku; dan mhuwiex il-każ għal materjal riżultat ta' riproduzzjoni sesswali (ix-shallot tawwali (échalion) u x-shallot taż-żerriegħa). Il-morfoloġija, is-sawra u l-kulur tagħha jagħmluha differenti mill-istess prodott ikkultivat f'reġjuni oħra. L-"Echalote d'Anjou" għandha reputazzjoni għolja li tmur lil hinn mill-konfini tar-reġjun tal-produzzjoni tagħha, kif ukoll lil hinn minn Franza. Ir-rabta tal-oriġini tal-"Echalote d'Anjou" hija bbażata fuq il-kwalità u r-reputazzjoni tagħha. Id-definizzjoni taż-żona ġeografika tistrieħ fuq il-kombinament tal-fatturi naturali u dawk umani li jiddeterminaw l-ispeċifikazzjonijiet tal-"Echalote d'Anjou" (il-forma tawwalija, kontenut għoli ta' materja xotta, il-profil organolettiku, l-adattament għall-preservazzjoni u r-regolarità) jippermettulha tkun differenti minn produzzjonijiet oħrajn ta' shallots. Il-ħamrija, li f'din iż-żona hija fina u regolari, tippermetti li l-għeruq tax-shallots jinżlu fil-fond u għaldaqstant tiżviluppa basla kompleta li hija kkaratterizzata mir-regolarità u l-forma tagħha. Id-disponibilità kbira tal-ilma f'din iż-żona ġeografika tikkontribwixxi fl-alimentazzjoni idrika regolari tal-pjanta; il-fatt li f'Mejju tinżel ftit aktar xita mill-kumplament tas-sena jikkonċidi eżattament mal-ħtiġijiet tal-"Echalote d'Anjou", fiż-żmien meta tkun qed tifforma l-basla. Id-"douceur angevine" jissodisfa l-ħtiġijiet tat-temperatura adattata għall-"Echalote d'Anjou" u jgħin biex jiġu evitati problemi suxxettibbli ta' ħruq fiżjoloġiku li jista' jikkomprometti l-kwalità organolettika. Il-kwalitajiet tal-"Echalote d'Anjou" nafuhom fuq kollox lill-għarfien u l-ħiliet tal-produtturi li ġejjin minn użanzi lokali, li jmorru lura għas-seklu 19 u li ġew organizzati u żviluppati progressivament mis-sittinijiet lil hawn. Fir-rigward tal-azjendi agrikoli speċjalizzati, is-selezzjoni tal-varjetajiet u tal-pjanti dejjem attirat l-attenzjoni u wasslet għal żvilupp fit-tekniki. L-immersjoni termoterapewtika qabel it-tħawwil toffri protezzjoni lill-basal mill-eventwalità ta' attakki ta' parassiti telluriċi. Wara preparazzjoni eżiġenti tal-ħamrija, isir it-tħawwil manwalment, ħaġa li tippermetti li l-pjanta titħawwel f'fond adattat għall-aktar żvilupp armonjuż possibbli tal-"Echalote d'Anjou". Il-ġbir manwali ukoll jitlob l-għarfien tal-produtturi li jafu jagħrfu l-istadju adegwat ta' maturità. It-tnixxif naturali fl-għalqa fl-aħħar nett jippermetti l-livell għoli ta' materja xotta u l-konċentrazzjoni tal-aromi tal-"Echalote d'Anjou", biex b'hekk jagħtu l-karatteristika pikkanti lill-prodott. L-"Echalote d'Anjou" għandha reputazzjoni nazzjonali li tmur lil hinn mill-fruntieri Franċiżi. Fil-fatt, 40 % tal-produzzjoni tal-"Echalote d'Anjou" bħalissa tiġi kummerċjalizzata fi Stati fit-Tramuntana tal-Ewropa u tinbiegħ għall-esportazzjoni fl-Istati Uniti, fil-Kanada u fix-Xlokk tal-Asja. L-"Echalote d'Anjou" hija orjentata lejn kummerċjalizzazzjoni b'distribuzzjoni għolja u għandha klijenti speċjalizzati li ilhom japprezzaw dan il-prodott għal ħafna żmien, speċjalment minħabba r-regolarità tagħha u li żżomm fit-tul. Xi attivitajiet popolari bħall-Grande fête de l'Echalote (Il-Festa tax-Shallot), li ssir f'Chemellier mill-Konfraternità tal-ħbieb tal-Echalote d'Anjou jikkontribwixxu biex iżommu u jkabbru r-reputazzjoni tal-prodott għall-pubbliku inġenerali. (it-tieni subparagrafu tal-Artikolu 6(1) ta' dan ir-Regolament)
Extracted from C_218_2015.html